Άννα Στάφορντ, κόμισσα του Χάντινγκτον

Η **Άννα Στάφορντ**, κόμισσα τού Χάντινγκτον, αγγλ.: *Anne Stafford, Countess of Huntingdon* (π. 1483–1544) ήταν Αγγλίδα ευγενής. Ήταν κόρη τού Ερρίκου Στάφορντ 2ου δούκα τού Μπάκιγχαμ, και τής Αικατερίνης Γούντβιλ, αδελφής τής βασίλισσας Ελισάβετ Γούντβιλ. Αρχικά ήταν σύζυγος τού σερ Γουόλτερ Χέρμπερτ και στη συνέχεια τού Γεωργίου Χέιστινγκς 1ου κόμη τού Χέιντινγκτον, και υπηρέτησε στο νοικοκυριό τής κόρης τού Ερρίκου Η΄ τής Αγγλίας, τής μελλοντικής Μαρίας Α΄ τής Αγγλίας.

## Ο βίος της
Γεννημένη γύρω στο 1483, η Άννα Στάφορντ ήταν κόρη τού Ερρίκου Στάφορντ 2ου δούκα τού Μπάκιγχαμ, και τής Αικατερίνης Γούντβιλ. Η Αικατερίνη ήταν αδελφή τής Ελισάβετ Γούντβιλ, συζύγου τού Εδουάρδου Δ΄, γεγονός που καθιστά την Άννα εξαδέλφη τής Ελισάβετ τής Υόρκης. Η Άννα είχε δύο αδελφούς, τον Εδουάρδο Στάφορντ 3ο δούκα τού Μπάκιγχαμ και τον Ερρίκο Στάφορντ 1ο κόμη τού Γουίλτσιρ· και μία αδελφή, την Ελισάβετ Στάφορντ κόμισσα τού Σάσεξ.

Το 1483 ο Ριχάρδος Γ΄ εκτέλεσε τον πατέρα της για προδοσία, μετά τη συμμετοχή εκείνου στις εξεγέρσεις που έγιναν γνωστές ως η εξέγερση τού Μπάκιγχαμ. Η μητέρα τής Άννας ξαναπαντρεύτηκε το 1485 τον Τζάσπερ Τυδώρ, μετέπειτα δούκα τού Μπέντφορντ.

Το 1503 η Άννα παντρεύτηκε τον σερ Γουόλτερ Χέρμπερτ. Μετά το τέλος τού Χέρμπερτ το 1507, η Άννα παρέδωσε τον έλεγχο τής κοινής ιδιοκτησίας της, η οποία περιελάμβανε το Κάστρο Ράγκλαν στην Ουαλία, στον αδελφό της, Εδουάρδο. Η Άννα πήγε να ζήσει στο σπίτι τού αδελφού της στο Θόρνμπερυ τού Γκλόστερσιρ, μέχρι τον 2ο γάμο της με τον Γεώργιο Χέιστινγκς το 1509. 

Παρά το σκάνδαλο αυτό, η Άννα και ο Χέιστινγκς προφανώς απολάμβαναν μία στενή, αγαπητική σχέση. Αυτό αποδεικνύεται από μία επιστολή που έγραψε ο Χάστινγκς στην Άννα το 1525, η οποία έχει περιγραφεί ως «μία από τις πιο στοργικές και γοητευτικές επιστολές τής περιόδου». 

## Οικογένεια
Η Άννα Στάφορντ παντρεύτηκε για πρώτη φορά το 1503,  τον σερ Γουόλτερ Χέρμπερτ (απεβ. 16 Σεπτεμβρίου 1507),  έναν νόθο γιο τού Γουλιέλμου Χέρμπερτ 1ου κόμη τού Πέμπροκ. Ο γάμος ήταν άτεκνος.

Παντρεύτηκε για δεύτερη φορά τον Δεκέμβριο τού 1509,  τον Γεώργιο Χέιστινγκς 1ο κόμη τού Χάντινγκτον. Απέκτησαν πέντε γιους και τρεις κόρες: 

* Φραγκίσκος 2ος κόμης τού Χάντινγκτον, νυμφεύτηκε την Αικατερίνη Πολ (απεβ. 23 Σεπτεμβρίου 1576), μεγαλύτερη κόρη τού Ερρίκου Πολ 1ου βαρόνου Μόνταγκιου, και απέκτησε μαζί της έξι γιους, συμπεριλαμβανομένου τού Ερρίκου Χέιστινγκς 3ου κόμη τού Χάντινγκτον, και τού Γεωργίου Χέιστινγκς 4ου κόμη τού Χάντινγκτον, και πέντε κόρες, συμπεριλαμβανομένης τής Φραγκίσκης, συζύγου τού Ερρίκου Κόμπτον 1ου βαρόνου Κόμπτον.
* σερ Θωμάς Χέιστινγκς, νυμφεύτηκε, πριν από τον Οκτώβριο του 1553, την Γουίνιφρεντ Πολ (απεβ. 22 Φεβρουαρίου 1602), κόρη τού Ερρίκου Πολ 1ου βαρόνου Μόνταγκιου, και τής Ιωάννας Νέβιλ, κόρης τού Γεωργίου Νέβιλ 5ου βαρόνου Μπεργκαβεννί. Δεν υπήρξε κάποιος απόγονος από τον γάμο. Μετά το τέλος τού σερ Θωμά Χέιστινγκς, η Γουίνιφρεντ Πολ παντρεύτηκε τον σερ Θωμά Μπάρινγκτον (απεβ. 1581). 
* Εδουάρδος, 1ος βαρόνος Χέιστινγκς τού Λάφμπορω.
* Ερρίκος.
* Γουλιέλμος.
* Δωροθέα, παντρεύτηκε τον σερ Ριχάρδο Ντέβερεξ (απεβ. 1548), 2ο γιο τού Γουόλτερ Ντέβερεξ 1ου υποκόμη Χέρεφορντ, και τής Μαρίας Γκρέυ, κόρης τού Θωμά Γκρέυ 1ου μαρκήσιου τού Ντόρσετ. [Ο μεγαλύτερος γιος τού Γουόλτερ Ντέβερεξ 1ου υποκόμη Χέρεφορντ, απεβίωσε πριν από αυτόν, όπως και ο 2ος γιος του, ο σερ Ριχάρδος Ντέβερεξ (απεβ. 1548)]. Ο σερ Ριχάρδος Ντέβερεξ και η Δωροθέα Χέιστινγκς απέκτησαν έναν γιο, τον Γουόλτερ Ντέβερεξ 1ο κόμη τού Έσσεξ, ο οποίος ήταν κληρονόμος τού παππού του. 
* Μαρία, παντρεύτηκε τον Θωμά Μπέρκλεϋ 6ο βαρόνο τού Μπέρκλεϋ.
* Αικατερίνη.

## Φανταστικές απεικονίσεις

* Η Άννα είναι η πρωταγωνίστρια τού μυθιστορήματος «*At the King's Pleasure»* τής Κέιτ Έμερσον. 
* Σε δύο επεισόδια τής τηλεοπτικής σειράς Showtime, *The Tudors*, του 2007, η Άννα, την οποία υποδύεται η Άννα Μπρούστερ, παρουσιάζεται ως η 3η κόρη τού δούκα τού Μπάκιγχαμ (ήταν αδελφή του) και δεν εμπλέκεται με τον Ερρίκο Η΄, αλλά με μία μυθοπλαστική εκδοχή τού μελλοντικού κουνιάδου τού βασιλιά, Καρόλου Μπράντον 1ου δούκα τού Σάφολκ. Αρκετά επεισόδια αργότερα, η «κυρία Χέιστινγκς» την οποία υποδύεται η Ρέιτσελ Καβάνα παρουσιάζεται να πεθαίνει από την ίδια ασθένεια εφίδρωσης που σκότωσε τον Γουλιέλμο Κόμπτον. Δεν είναι βέβαιο αν και οι δύο χαρακτήρες αποτελούν συγχώνευση τής ιστορικής Άννας Στάφορντ.
* Στη δεύτερη σεζόν τής τηλεοπτικής σειράς τού Starz*[[Η Ισπανίδα Πριγκίπισσα (Σειρά)|, The Spanish Princess]]*, τον ρόλο τής Άννας υποδύεται η ηθοποιός Τέσα Μπόναμ Τζόουνς.
* Η Άννα είναι μία ηρωίδα, στο μυθιστόρημα τής Φιλίπα Γκρέγκορυ, *[[Η Ισπανίδα Πριγκίπισσα (Βιβλίο)|Η Σταθερή Πριγκίπισσα]]*.

## Σημειώσεις

## Αναφορές
* 
* Davies, C.S.L. (2008). "Stafford, Edward, third duke of Buckingham (1478–1521)". Oxford Dictionary of National Biography (online ed.). Oxford University Press. doi:10.1093/ref:odnb/26202. (Subscription, Wikipedia Library access or UK public library membership required.)
* Davies, C.S.L. (2004). "Stafford, Henry, second duke of Buckingham (1455–1483)". Oxford Dictionary of National Biography (online ed.). Oxford University Press. doi:10.1093/ref:odnb/26204. (Subscription, Wikipedia Library access or UK public library membership required.)
* Dockray, Keith (2004). "Stafford, Henry, earl of Wiltshire (c.1479–1523)". Oxford Dictionary of National Biography (online ed.). Oxford University Press. doi:10.1093/ref:odnb/70804. (Subscription, Wikipedia Library access or UK public library membership required.)  
* 
* Howell, A. Lloyd (2004). "Devereux, Walter, first Viscount Hereford (c.1489–1558)". Oxford Dictionary of National Biography (online ed.). Oxford University Press. doi:10.1093/ref:odnb/7567. (Subscription, Wikipedia Library access or UK public library membership required.)
* 
* McGurk, J.J.N. (2004). "Devereux, Walter, first earl of Essex (1539–1576)". Oxford Dictionary of National Biography (online ed.). Oxford University Press. doi:10.1093/ref:odnb/7568. (Subscription, Wikipedia Library access or UK public library membership required.)
* Pollard, Albert Frederick (1898). "Edward Stafford (1478-1521)" . In Lee, Sidney (ed.). Dictionary of National Biography. Vol. 53. London: Smith, Elder & Co. pp. 446–7.
* 
* 
* 

Κατηγορία:Οικογένεια Στάφορντ